OpenLLM-France/wikimedia huggingface dataset:
# Montbéliardot

Montbéliardot Frantziako udalerria da, Doubs departamenduan dagoena, Franche-Comté eskualdean. 2013an 118 biztanle zituen.

## Demografia
### Biztanleria

2007an Montbéliardot udalerrian erroldatutako biztanleak 87 ziren. Familiak 36 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 34 familiaren etxebizitza nagusia ziren, 7 bigarren erresidentzia ziren eta 7 hutsik zeuden. 42 etxeak ziren eta 5 apartamentuak ziren. 34 etxebizitza nagusietatik 28 bere jabearen bizilekua ziren, 5 alokairuan okupaturik zeuden eta 1 doan lagata zegoen; 2 etxek bi gela zituzten, 4 etxek hiru zituzten, 8 etxek lau zituzten eta 21 etxek bost zituzten. 26 etxek euren parking plaza propioa zuten azpian. 20 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Montbéliardot udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 4 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 8 | 35-39 | 8 |
| 8 | 30-34 | 4 |
| 0 | 25-29 | 0 |
| 4 | 20-24 | 0 |
| 0 | 15-19 | 4 |
| 0 | 10-14 | 4 |
| 4 | 5-9 | 12 |
| 8 | 0tik 4ra | 4 |

## Ekonomia

2007an lan egiteko adina zuten pertsonak 51 ziren, horien artean 38 aktiboak ziren eta 13 inaktiboak ziren. 38 pertsona aktiboetatik 37 lanean zeuden (19 gizon eta 18 emakume) eta 1 langabezian (1 emakume eta 1 emakume). 13 pertsona inaktiboetatik 6 erretiraturik zeuden, 5 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra igeltseroa zen.
2000. urtean Montbéliardot udalerrian 6 nekazaritza-ustiategi zeuden, 306 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q643285
* Multimedia: Montbéliardot / Q643285
# Montbéliardeko barrutia

Montbéliardeko barrutia Doubs departamenduaren barruan dagoen Frantziako barruti bat da. 183.248 biztanle ditu 1.444 kilometro koadrotan. Guztira 193 udalerri ditu. Bere hiriburua Montbéliard da.

## Kanpo estekak

* Datuak: Q701773
* Multimedia: Arrondissement Montbéliard / Q701773
# Chionobosca

Chionobosca Crambidae familiako tximeleta genero bat da. Bere espezie tipoa Chionobosca actinopis da.

## Espezieak

| Espeziea | Irudia | Egoera |
| Chionobosca actinopis | | daturik gabe |
| Chionobosca aglaopis | | daturik gabe |

## Kanpo estekak

* Datuak: Q5101427
# Chalybion flebile

Chalybion flebile erle espezie bat da, Chalybion generoan eta Sphecidae familian.

## Erreferentziak

* ↑ «Chalybion flebile» Encylopedia of Life.

## Kanpo estekak

* Datuak: Q10745477
* Multimedia: Chalybion flebile / Q10745477
# Chalton (Bedfordshire)

Chalton, Ingalaterrako erdialdean dagoen udalerri bat da, Bedfordshire konderrian.
2011n 554 biztanle zituen.
* Datuak: Q1519653
* Multimedia: Chalton, Bedfordshire / Q1519653
# Chaltrait

Chaltrait Frantziako udalerria da, Marne departamenduan dagoena, Ekialde Handia eskualdean. 2013an 79 biztanle zituen.

## Demografia
### Biztanleria

2007an Chaltrait udalerrian erroldatutako biztanleak 79 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 12 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 43 etxebizitza zeuden, 32 familiaren etxebizitza nagusia ziren, 5 bigarren erresidentzia ziren eta 6 hutsik zeuden. Etxebizitza guzti hauek 43etxeak ziren. 32 etxebizitza nagusietatik 24 bere jabearen bizilekua ziren, 6 alokairuan okupaturik zeuden eta 2 doan lagata zeuden; 2 etxek bi gela zituzten, 1ek hiru zituen, 7 etxek lau zituzten eta 22 etxek bost zituzten. 27 etxek euren parking plaza propioa zuten azpian. 16 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chaltrait udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 8 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 4 |
| 12 | 45-49 | 8 |
| 4 | 40-44 | 0 |
| 4 | 35-39 | 4 |
| 0 | 30-34 | 4 |
| 0 | 25-29 | 4 |
| 8 | 20-24 | 0 |
| 4 | 15-19 | 0 |
| 8 | 10-14 | 4 |
| 0 | 5-9 | 0 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 51 ziren, horien artean 34 aktiboak ziren eta 17 inaktiboak ziren. 34 pertsona aktiboetatik 29 lanean zeuden (17 gizon eta 12 emakume) eta 5 langabezian zeuden (1 gizon eta 4 emakume). 17 pertsona inaktiboetatik 7 erretiraturik zeuden, 4 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Chaltrait udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1219487
* Multimedia: Chaltrait / Q1219487
# Chalviri gatzaga

Chalviri gatzaga (gaztelaniaz Salar de Chalviri, ketxuaz Challwiri kachi qucha) gatz ordoki boliviar bat da, Potosiko departamenduan kokatua. Ohalviri gatz ordokia bezala ere ezagutzen da. Itsas mailatik 4639 metroko garaierara dago. Hemendik gertuen dagoen herria, Agua Brava da.

## Inguruko beste toki ezagun batzuk

* Uyuniko gatzaga
* Aintzira Gazia (Bolivia)
* Aintzira Berdea
* Aintzira Gorria
* Salvador Dali basamortua

## Kanpo estekak

* Datuak: Q3139653
* Multimedia: Salar de Chalviri / Q3139653
# Michael Ironside

Frederick Reginald Ironside, ezagunagoa Michael Ironside izen artistikoaz (Toronto, Ontario, 1950eko otsailaren 12a) kanadar aktore eta ahots bikoiztaile bat da. Mundu mailan V (1984-1985) telesailan Ham Tyler heroi serio eta gogorra antzezteagatik ezagun egin zen.
Bere itxura fisiko eta ahots ozenari esker nagusiki izaera gogorreko pertsonaiak antzeztu izan ditu, bai gaizkile zein heroi. Antzeztutako film nabarmenen artean honakoak daude: Scanners (1981), Total Recall (1990), Highlander II: The Quickening (1991), Killer Image (1992), Free Willy (1993), Starship Troopers (1997), The Perfect Storm (2000), The Machinist (2004), Terminator Salvation (2009) eta X-Men: First Class (2011).

## Kanpo estekak

* IMDBko fitxa irakurgai (Ingelesez)
* Datuak: Q344973
* Multimedia: Michael Ironside / Q344973
# Michael Hicks

Michael Hicks (Ameriketako Estatu Batuak, 1983ko ekainaren 17a) saskibaloi jokalaria da. Polonia ordezkatu zuen 2020ko Udako Olinpiar Jokoetan.

## Erreferentziak

* ↑ Michael Hicks
* ↑ Michael HICKS

## Kanpo estekak

* Datuak: Q11778352
# Michael Houghton

Sir Michael Houghton (Londres, 1949) britainiar birologoa da. 2020ko Medikuntzako Nobel Saria partekatu zuen Harvey J. Alterrekin eta Charles M. Ricerekin C hepatitisaren birusaren aurkikuntzagatik.
Biologia ikasi zuen Ekialdeko Angliako Unibertsitatean eta biokimika Londresko King's Collegen. 1982an Chiron Corporationen sartu zen lanean eta han C hepatitisaren birusaren aurkitzaileetako bat izan zen 1989an. 1986an D hepatitisaren genomaren aurkitzaileetako bat izan zen.
Birologiako irakaslea da Albertako Unibertsitatean.
* Datuak: Q1927895
* Multimedia: Michael Houghton / Q1927895
# Michael Howard

Michael Howard, Lympne-ko Howard baroia, CH CP CR, 1941eko uztailaren 7an jaioa, Alderdi Kontserbadorearen buruzagi ohi britainiarra da, 2003ko azaroaren eta 2005eko abenduaren artean bete zuen kargua. Aurretik, John Major-en Kabineteko kide izan zen 1993 eta 1997 urteen artean. Bertan, Gobernuko Estatu Idazkaria izan zen.

## Biografia

Howard Gorseinonen (Gales) jaio zen. Bere aita Errumaniako etorkin judu bat zen, Bigarren Mundu Gerran Erresuma Batuara etorri zelarik, faxismoaren mehatxutik ihes egiteko. Familiaren izena "Hecht" zen, baina "Howard-era" aldatu zuten. Cambridgeko Unibertsitateko Peterhouse College-n ikasi zuen.
* Datuak: Q325381
* Multimedia: Michael Howard / Q325381
# Michael Haydn

Johann Michael Haydn (Rohrau, 1737ko irailaren 14a - Salzburgo, 1806ko abuztuaren 10a) austriar musikagilea izan zen.
Matthias Haydnen semea eta Joseph Haydnen anaia txikia izan zen. Zortzi urterekin Vienara joan zen eta anaiaren eraginaz baliatu zen. Hamabi urterekin, katedraleko ordezko organista gisa dirua jasotzen zuen, eta abesbatzan ere abesten zuen. 1760an Oradeako kapera-maisu izendatu zuten eta 1762tik aurrera eta 44 urtez Salzburgoko kontzertu-maisu izan zen, eta 360 obra baino gehiago konposatu zituen.
Beti izan zuen harreman hurbila Josephekin. Carl Maria von Weberren eta Anton Diabelliren maisu izan zen.
Bere lanik garrantzitsuenak ahots musika sakratukoak izan ziren, hala nola mezak eta requiemak. 41 sinfonia, kontzertu eta ganbera-musika ere konposatu zituen. Bere konposizio batzuek eragina izan zuten Wolfgang Amadeus Mozartengan

## Lanak
### Musika instrumentala

* 1.1 Sinfoniak (43 sinfonia)
* 1.2 Kontzertuak (12 kontzertu)
* 1.3 Serenadak (21 serenada, cassationi, notturni eta divertimenti)
* 1.4 Musika intzidentala (1)
* 1.5 Balletak (3)
* 1.6 Dantzak (15 Menuetti bilduma, 3 Menuettini bilduma, English Dances bat, eta German Dances bat)
* 1.7 Martxak (15 martxa)
* 1.8 Boskoteak (6)
* 1.9 Laukoteak (19)
* 1.10 Sonatak hirukoterako (10)
* 1.11 Sonatak bikoterako (4)
* 1.12 Sonatak baterako (2)
* 1.13 Klabezin (19)
* 1.14 Instrumentazio ezezaguna (1)

### Ahots musika sakratua

* 2.1 Antifonak (47)
* 2.2 Kantatak (5)
* 2.3 Kantak (65)
* 2.4 Gradualak (130)
* 2.5 Himnoak (16)
* 2.6 Mezak (47) Missa Sancti Francisci Seraphici eta Missa tempore Quadragesimae barne
* 2.7 Moteteak (7)
* 2.8 Ofertoriak (65)
* 2.9 Oratorioak (7)
* 2.10 Salmoak (19)
* 2.11 Requiem (2)
* 2.12 Beste lan batzuk (42)

### Sega-ahotsa musika

* 3.1 Ariak (8)
* 3.2 Kanonak (65)
* 3.3 Kantatak (14)
* 3.4 Abesti-partzialak (97)
* 3.5 Operak (1)
* 3.6 Serenatak (1)
* 3.7 Singspiele (11)
* 3.8 Abestiak (46)

## Kanpo estekak

* Datuak: Q490381
* Multimedia: Michael Haydn / Q490381
# Michael Herr

Michael David Herr (Lexington, Kentucky, 1940ko apirilaren 13a - Delhi, New York, 2016ko ekainaren 23a) estatubatuar idazle, gidoilari eta gerra-berriemailea izan zen.

## Lanak

* Dispatches, 1977
* The Big Room: Forty-Eight Portraits from the Golden Age, 1987 (Guy Peellaertekin)
* Wanter Winchell: A Novel, 1990
* Kubrick, 2000
* Datuak: Q937835
# Michael Hixon

Michael "Mike" Hixon (Amherst, Massachusetts (AEB), 1994ko uztailaren 16a) jauzietan lehiatzen den kirolari estatubatuarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), zilarrezko domina eskuratu zuen 3 m-ko tranpolin sinkronizatuan, Sam Dorman herrikidearekin batera, Erresuma Batuko bikotearen (urrezkoa) atzetik eta Txinakoaren aurretik (brontzezkoa) sailkatuz.
2020ko Udako Olinpiar Jokoetan, Tokio 2020an (Tokio), berriro eskuratu zuen zilarrezkoa 3 m-ko tranpolin sinkronizatuan, Michael Hixon herrikidearekin batera, Txinako bikotearen (urrezkoa) atzetik eta Alemaniakoaren aurretik (brontzezkoa) sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Tokio Japonia | 02 ! | 3 m-ko tranpolin sinkronizatua, gizonezkoa |
| 2020 | Tokio Japonia | 02 ! | 3 m-ko tranpolin sinkronizatua, gizonezkoa |

## Erreferentziak

* ↑ «Mike Hixon» olympedia.org 2021-10-30ean begiratua. (Ingelesez)
* ↑ "Mike Hixon" Olympics.com 2021-10-30ean begiratua (Gaztelaniaz)
* ↑ jauziak 3 m-ko tranpolin sinkronizatua, emaitzak 2016 olympedia.org (Ingelesez)
* ↑ jauziak 3 m-ko tranpolin sinkronizatua, emaitzak 2020 olympedia.org (Ingelesez)

## Kanpo estekak

* Datuak: Q1927849
# Migel Etxauri

Migel Etxauri (gaztelaniaz: Miguel Ángel Echauri) (Iruñea, 1927ko irailaren 23a - ibidem, 2024ko irailaren 4a) Nafarroa Garaiko paisaiaren margolaria izan zen.

## Biografia

Umetatik heldu zien arkatzei. Javier Ziga izan zuen lehen irakaslea. Kubara migratu zuen 18 urte bete aurretik, eta bost urte igaro zituen Habanaren eta AEBen artean, negozio bideak saiatzen. Uruguaira lekualdatu, eta han bai berriz heldu zion margotzeari eta marrazketa eta pintura eskola bat zuzentzeari. Aitortza handia jaso zuen han —galeria ugaritan erakutsi zituen lanak eta hainbat sari irabazi—, baina bizimodu hura atzean utzi, eta Iruñera bueltatu zen 1964an. Ameriketan igaro zituen urteetan indartu zituen bai bokazioa eta bai formakuntza, eta, handik Euskal Herrira bueltan, Fermin anaia galeristaren eskutik sorterrian finkatu zuen bere arte jarduna. 97 urte betetzeko egun gutxiren faltan hil zen. Azken urteak alzheimerrarekin pairatu zuen.
Fermin Etxauri anaiarekin bikote estua sortu zuen orduan. Galeria bat zuen Ferminek, eta anaiaren lanari oihartzuna emateko baliatu zuten itzulerako urte haietan. Kanpoko zenbait galeriek ere erakutsi zuen margolariaren lanengatik interesa —batik bat, industrializazioaren eraginez hustutako Nafarroako herrietan margotu zituen koadroengatik—, baina anaiak Parke15 arte espazioaren ardura hartu zuenean, 1974an, Iruñean zentratu zen berriz Etxauriren jarduna. Handik hamarkada batera hasi zen gerora ospea lortu zuten arrokak margotzen. Ordutik aurrera, bere estiloa zorrotza da, abstrakziotik gertu dago, eta irudi femeninoen irudikapenean zentratzen da. 1984az geroztik, arrokak bere obran sartu zituen, eta bere pinturaren ezaugarri bereizgarri bihurtu ziren.

## Oroimena

Miguel Echaurik ehun erakusketa baino gehiagotan parte hartu zuen, eta bere obra 30 museo baino gehiagotan dago ikusgai, horien artean, Nafarroako Museoan, 2009an bere obraren erakusketa antologikoa hartu zuena. 2010etik aurrera, pintorearen izena duen fundazioa arduratzen da haren legatuaz, Iruñeko Alde Zaharrean.

## Bibliografia

* Miguel Ángel Echauri: Miguel Echauri, pintor. Nafarroako Gobernua, 2009. 192 or. ISBN: 978-84-235-3131-8.

## Erreferentziak

* ↑ https://www.diariodenavarra.es/esquelas/miguel-angel-echauri-culebras-pamplona-783482.html
* ↑ https://www.navarra.es/NR/rdonlyres/EDE04D19-241A-432B-A966-F6F5807C8231/343040/echauri.pdf
* 1 2 Itziar Ugarte: Itziar Ugarte: «Miguel Etxauri margolari iruindarra hil da, 96 urterekin», Berria, 2024-09-07.
* ↑ https://www.diariodenavarra.es/noticias/cultura-ocio/cultura/2024/09/05/fallece-miguel-echauri-referente-arte-navarra-620897-1034.html
* ↑ https://www.diariodenavarra.es/noticias/cultura-ocio/cultura/2024/09/05/fallece-miguel-echauri-referente-arte-navarra-620897-1034.html
* ↑ https://www.pamplona.es/entidades/fundacion-miguel-echauri

## Kanpo estekak

* Itziar Ugarte: "Miguel Etxauri margolari iruindarra hil da, 96 urterekin", Berria, 2024/09/7.
* (Gaztelaniaz):Katiluak eta ogia margolana Nafarroako museoaren hilabeteko margolana gisa aurkeztua.
* Datuak: Q42386811
# Migel Irazusta

Migel Irazusta izan daiteke:
* Migel Irazusta Aritzetegi (Alkiza, 1665ko abenduaren 24a – Bergara, 1743ko otsailaren 13a) arkitekto eta eskultorea.
* Migel Irazusta Goikoetxea, ezizenez Polipaso, (Abaltzisketa, Tolosaldea, 1925eko abenduaren 19a - Igeldo, Donostia, 2000ko urtarrilaren 7an) aizkolari, segalari eta gizonprobalaria.
# Migel Anjel Mintegi

Migel Anjel Mintegi Larraza (Ataun, Gipuzkoa, 1949) euskal idazlea da. Ataunen jaioa, Beasainen bizi da txikitandik. Ogibidez proiektugilea, aspalditik ari da hizkuntza eta literatura lantzen. Horrela, 1987an, Donostia Hiria Ipuin Lehiaketan lehen saria irabazi zuen; eta, 1991n, Irun Hiria literatur Sarietan, eleberri arlokoa.

## Lanak
### Eleberriak

* Udazkena. Urtearen lehena eta azkena (1992, Kutxa)
* Esker mila, Marlowe (1996, Erein)
* Denak du bere prezioa (2002, Ibaizabal)

### Haur eta gazte literatura

* Coca Cola Erdi Aroan (1999, Ibaizabal).
* A zer gaupasa! (2000, Ibaizabal).
* Bidelapurrak, matxinoak eta kutun estimatua (2007, Ibaizabal).
* Berriz ere hutsetik hastera (2008, Erein).
* Kulero salatzaileak (2010, Aizkorri).
* June eta meategiko iheslariak (2017, Ibaizabal). Irudigilea: Javier Erostarbe Garitano.
* Haritz zahar baten heriotza (2018, Alai).
* Bi abentura eta amodio bat Irudigilea: Luis Alonso. (2021, Alai).

### Sailkatu gabeak

* Bidelapurrak, matxinoak eta kutun estimatua (2007)
* Berriz ere hutsetik hastera (2008)
* Barre algarak infernutik (2010)
* Kulero saltzaileak (2010)
* Heriotza zuriz jantzita (2011)

## Erreferentziak

* ↑ Haren izena batzuetan Migel Angel idatzita agertu den arren, idazleak berak, argitaratua duen azken liburuan (June eta meategiko iheslariak) Migel Anjel sinatu du. Ikus argitaletxearen webgunean liburu horri eskainitako orria.

## Kanpo loturak

* «Migel Angel Mintegi», Literaturaren Zubitegia.
* Galtzagorri.eus Migel A. Mintegi: Bibliografia.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12263545
# Migel Dorronsoro

Migel Dorronsoro Zeberio (Ataun, Gipuzkoa, 1812ko otsailaren 17a - ib., 1880ko urriaren 16a) Gipuzkoako politikari karlista izan zen.

## Biografia

Oñatin egin zituen zuzenbide-ikasketak. Hainbat aldiz izan zen Gipuzkoako diputatua (1854, 1856, 1862, 1864). Hirugarren Karlistaldian Dorronsorok Alocución a los guipuzcoanos hitzaldi sonatua eman zuen Oiartzunen (1873). Dorronsororen Breve reseña de los hechos y razones principales que prueban la identidad del glorioso mártir San Martín de la Ascensión con Martín Loinaz y Amunabarro, hijo de Beasain liburuak bi argitalpen izan zituen (1862 eta 1896). Harena da, halaber, foruak sutsuki babesten zituen Lo que fueron los reyes de España y lo que ha sido y es el liberalismo para con los Fueros de Guipúzcoa izeneko idazlana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q29346009
# Migel Etxebeste

Migel Echeveste Arrieta (gaztelaniaz: Miguel Echeveste) (Lesaka, 1893ko azaroaren 27a – Iruñea, 1962ko urtarrilaren 26a) organista eta musikagile nafarra izan zen.

## Biografia

Musikaren inguruko lehen ikasketak Lesakan egin zituen, herriko organistarekin. Horrela bere bozkarioa ezagutu zuen. 19 urte zituelarik Irunen Ramon Garmendiarekin piano ikasi zuen eta lehenengo kontzertuak ematen hasi zen. Ondoren, Nafarroako Foru Aldundiaren laguntza bati esker, 1915ean, Madrilgo Goi Mailako Errege-Musika Kontserbatorioan harmonia eta piano ikasi zuen. Madrilen Bernardo de Gabiola musika-katedratikoa ezagutu zuen eta honek organoaren erabileran lagundu zion.
Erakunde desberdinek kontratatu zuren, hasteko Madrilgo Kontserbatorioan, Almudenako Kriptan eta San Frantzisko Handiaren Errege Basilikan. Poliki-poliki lehen mailako musikaria bihurtu zen. 1919an Parisera joan zen eta han Charles-Marie Widor organistaren aurrean jotzeko aukera izan zuen. Haren kontzertuak prentsaren onespena ezagutu zuten. Parisetik beste herrialdetara joan zen, kontzertuak Beljikan, Holandan eta Espainian emanez.
Berriro ere Iruñean, hiriko Udal Musika-eskolaren irakaslea izan zen, gero zuzendari, 1940tik 1957 arte. Urte horietan ere Iruñeako Santa Zezilia Orkestra bultzatu zuen. Iruñean hil zen, 1962an.

## Obra
### Liburuak

* Miscelánea de Pedagogía musical.

### Musika obrak

Erlijiozko konposizio ezberdinen autorea da, hauen artean era gregorianoan oinarritutako bere Magnificat para organo nabarmentzen da. Obra honetan sorrera musikalaren mundura noizbehinka sartzen diren zenbait kontzertista bereizten dituen estilo birtuosoa ikusten da.
Beste obra asko galdu egin dira.

## Erreferentziak

* ↑ http://aunamendi.eusko-ikaskuntza.eus/eu/echeveste-arrieta-miguel/ar-36919/
* ↑ https://klasikart.com/etiqueta-producto/echeveste/

## Bibliografia

* Custodia Plantón: Músicos navarros. Iruñea: Mintzoa, S.L., 2005.
* Toro Sola, Raúl de: "Miguel Echeveste Arrieta y la Escuela de Organistas de Navarra (1927-1957)", Vianako Printzea, 74 urtea, 257 zk., 2013, 51-70 or.

## Kanpo estekak

* Magnificat para órgano Luis Tabernaren bertsioan.
* (Gaztelaniaz):Migel Etxebeste Auñamendi Entziklopedian.
* (Gaztelaniaz):Raúl del Tororen ikekerkata.
* Datuak: Q105046885
# Migel Anjel Unanua

Migel Anjel Unanua Garmendia (Zaldibia, Gipuzkoa, 1962 - ) euskal idazlea da.

## Lanak
### Saiakera

* Gizon-emakumezko hauek (2002, Hiria)

### Poesia

* Maiteminduen ildoan (1987, Kriselu)
* Ogen liliak (1991, Laida)
* Mitoaren agerpena (2001, Hiria)

## Kanpo loturak

* Migel Anjel Unanua literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12263547
# Migel I.a Errumaniakoa

Migel I.a Errumaniakoa (errumanieraz: Mihai I miˈhaj ahoskatua; Sinaia, 1921eko urriaren 25a - Aubonne, Suitza, 2017ko abenduaren 5a) Errumaniako erregea izan zen. 1927tik 1930 arte eta 1940tik 1947 arte izan zen errege. Karol II.a printzearen semea zen. Errege izendatu zuten haren aitona Fernando hil eta aitak aginpidea utzi ondoren (1927), Migelek sei urte baizik ez zituenean. Haren izenean erregetza kontseiluak izan zuen aginpidea, aita 1930ean itzuli zen arte. 1940an berak hartu zuen aginpidea, baina 1947an utzi egin behar izan zuen, Errumania herrialde komunista bihurtu zenean. Komunismoak 1990ean aginpidea galdu zuenetik aginpidera itzultzeko ahaleginetan aritu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/3/12 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q930013
* Multimedia: Michael I of Romania / Q930013